Rolf Andreas Vestvik

Rolf Andreas Vestvik (født 12. april 1969 i Nesbyen, oppvokst i Bodø) er en norsk tidligere diplomat i Utenriksdepartementet og faglitterær forfatter. Vestvik var politisk rådgiver for SVs stortingsgruppe i årene 1993–1998 innenfor utenrikssaker, forsvar, miljø og energi. Han var personlig rådgiver for lederne Erik Solheim og Kristin Halvorsen. 

Vestvik ble ansatt i Utenriksdepartementet i 1998 og har særlig arbeidet med Midtøsten, Balkan og Norden. Vestvik har hatt styreverv i Norsk utenrikspolitisk institutt (NUPI), Utenriksdepartementets sikkerhetspolitiske utvalg, Den internasjonale organisasjonen for humanitære organisasjoner (ICVA) og Film fra Sør-stiftelsen. I 2005 forlot han UD for å bli samfunnssjef i Flyktningehjelpen og er (2019) partner i konsulentselskapet Conow.

Han er sønn av kulturbyråkraten Rolf Vestvik. De to ga i 2019 ut boken Internasjonale relasjoner - Slik lykkes du i utlandet.

Bibliografi 
 Internasjonale relasjoner - Slik lykkes du i utlandet, 2019.

Referanser

Eksterne lenker 
 Rolf A Vestvik - Talerlisten, 2019.
 Hundre måter å drite seg ut på i utlandet  - Bistandsaktuelt, 14. februar 2019.
 Bjørn Johannesen, Oss diplomater imellom (bokanmeldelse)  - Bistandsaktuelt, 15. februar 2019.

Norske embets- og tjenestemenn
SV-politikere
Fødsler i 1969